නීති විරෝධී ලෙස මන්නාරම සහ පුනරීන් ප්‍රද්ශයන්හි දී ප්‍රවාහනය කරමින් තිබූ වියළි කහ කිලෝග්‍රෑම් 2157ක් සමඟ සැකකරුවන් දෙදෙනෙකු අත්අඩංගුවට ගෙන ඇති බව ආරක්ෂක අංශ පවසනවා.පුනරීන් පොලිසියට ලද තොරතුරක් මත ලොරි රථයකින් ප්‍රවාහනය කරමින් තිබූ වියළි කහ කිලෝග්‍රෑම් 1157ක් සොයා ගැනීමට හැකි වූ බවයි පොලිසිය පැවසුවේ.මෙහි දී ලොරි රථයේ රියදුරු අත්අඩංගුවට ගෙන ඇති බවටයි වාර්තා වන්නේ.මේ අතර මන්නාරම නගරයේ යුද හමුදා මාර්ග බාධකයක දී සැකකටයුතු ලොරි රථයක් පර්ක්ෂා කිරීමේ දී එහි තිබී වියළි කහ කිලෝග්‍රෑම් 1000ක් සමඟ පුද්ගලයෙකු අත්අඩංගුවට ගැනීමට හැකි ව තිබෙනවා.අදාළ කහ තොගයන් නීති විරෝධී ලෙස ඉන්දියාවේ සිට මුහුදු මාර්ගයෙන් රැගෙනවිත් වෙනත් ප්‍රදේශයන් වෙතට ප්‍රවාහනය කරමින් තිබිය දී මෙලෙස අත්අඩංගුවට ගැනීමට සමත් ව තිබෙනවා.අත්අඩංගුවට ගැනුණු සැකකරු මන්නාරම අධිකරණයට ඉදිරිපත් කිරීමට නියමිත ව තිබුණා.